# O Siaki o Su’esu’ega o Tagata Faigaluega o NDIS: O mea e ao ona silafia e tagata faigaluega o NDIS

Ua faamatala i lenei pepa o mataupu mea uma e Siaki o Su’esu’ega o tagata faigaluega o NDIS, o le faatinoga, ma le faiga o talosaga. E aofia ai fo’i faamatalaga auiliili mo Matagaluega e Faia Su’esu’ega o Tagata faigaluega.

## O lea le Siaki o Su’esu’ega o Tagata Faigaluega o NDIS?

E amata mai le aso 1 Fepuari 2021, o le Siaki o Su’esu’ega o Tagata Faigaluega o NDIS (Worker Screening Check) ua suia ai galuega eseese sa faatulagaina i setete poo teritori ta’itasi, sa faataoto ai se laasaga amata e fua iai iloiloga o ni faafitauli i matafaioi o tagata faigaluega i le atunuu e tatau ona faamalieina. Atonu o nisi o setete ma teritori o loo iai pea mana’oga faaopoopo i nisi o tulaga, e.g. atonu e moomia ona fai nisi su’esu’ega faaopoopo mo tagata faigaluega i nofoaga e iai tamaiti.

O le Siaki o Su’esu’ega ose iloiloga lea pe ose tagata ua faigaluega, poo sa’ili se galuega, i nofoaga o iai tagata e iai mana’oga faapitoa e ono masalomia le afaina ai o i latou. O le a fuafua ai pe talia lenei tagata pe ave’ese mai matafaioi i nofoaga o tagata e iai mana’oga faapitoa.

O Siaki o Su’esu’ega o Tagata Faigaluega e faatino e le Matagaluega e Faia Su’esu’ega o Tagata Faigaluega (WSU) i le setete poo le teritori o iai le tagata o talosaga. E fai fo’i e le WSU faai’uga pe talia le tagata pe tē’ena.

E mana’omia e Ofisa o faia auaunaga ua Lesitala i le NDIS ona faaaogā na’o tagata faigaluega ua talia i soo se matāfaioi ua ‘[iloiloina le lamatia i matafaioi’](https://www.ndiscommission.gov.au/providers/worker-screening#ide).

## O afea e amata ai Siaki o Su’esu’ega o Tagata Faigaluega?

E amata Siaki o Su’esu’ega o Tagata Faigaluega i le aso 1 Fepuari 2021, vaganā le Teritori i Matū. E amata Siaki o Su’esu’ega o Tagata Faigaluega i le Teritori i Matū ia le silia le aso 1 Iulai 2021.

A’o le’i amataina Siaki o Su’esu’ega o Tagata Faigaluega, e mana’omia le faamautinoa e ofisa o faia auaunaga lagolago ma tautua mo sui auai ua lesitala i le NDIS o a latou tagata faigaluega i matafaioi ua iloiloina i tulaga lamatia ua faamalieina mana’oga o su’esu’ega mo le setete poo teritori o loo galulue ai. O le a maua ese tagata se **siaki ua talia (acceptable check)** pe a ia faamalieina mana’oga o le [soloaiga ma faatulagaga faapitoa](https://www.ndiscommission.gov.au/providers/worker-screening/interimarrangements) lea sa faasino i le setete poo teritori o fai ai le lagolago ma le auaunaga a NDIS i tagata o iai mana’oga faapitoa.

O siaki ua talia sa tauaaoina muamua i setete poo teritori ta’itasi o le a faaauau pea lona faatāuaina mo se vaitaimi pe a tuana’i le amataga o Siaki o Su’esu’ega o Tagata Faigaluega. Mo nisi faamatalaga e uiga i le umi o le taimi e faatāuaina ai siaki ua talia i setete ma teritori ta’itasi pe a tuana’i le amataga o Siaki o Su’esu’ega o Tagata Faigaluega e maua i luga o le upega tafa’ilagi NDIS Tulaga lelei ma le Komisi o Puipuigamalu (NDIS Commission)

**O lea le umi o le aogā o le pemita o Su’esu’ega o Tagata Faigaluega NDIS?**

O le aufaigaluega ua iai pemita i Su’esu’ega o Tagata Faigaluega o NDIS e fai ma siaki o latou faamatala ma e vaavaai pea e leoleo.

O lona uiga o le tulaga o lo latou pemita i Su’esu’ega o Tagata Faigaluega o NDIS e mafai ona toe-iloilo pe afai ae maua e WSU poo le Komisi NDIS faamatalaga fou poo tala lata mai ua faaalia ai tulaga e ono lamatia ai tagata e iai mana’oga faapitoa. A tupu se tulaga faapea, atonu o le a ave’ese mai loa pemita i Su’esu’ega o Tagata Faigaluega o NDIS a’o le’i uma le aogā o latou pemita i Su’esu’ega o Tagata Faigaluega o NDIS.

O pemita i Su’esu’ega o Tagata Faigaluega o NDIS e uma le aogā i le ta’i lima (5) tausaga.

## Pe mana’omia ona fai sa’u pemita o Su’esu’ega o Tagata Faigaluega o NDIS?

Atonu e mana’omia ona e talosaga mo se Siaki o Su’esu’ega o Tagata Faigaluega ma maua ai se pemita o Su’esu’ega o Tagata Faigaluega o NDIS pe afai o e faigaluega mo se ofisa o faia auaunaga ua lesitala i le NDIS mo matafaioi ua iloilo ai tulaga lamatia ma:

* ou siaki talia ua uma le aogā (mo faata’ita’iga, ua leai se aogā) i le setete poo teritori o loo fai ai le lagolago ma auaunaga a NDIS, **poo**
* le leai ose siaki ua talia o e umia poo se pemita o Su’esu’ega o Tagata Faigaluega o NDIS.

Ose matafaioi ua iloilo ai tulaga lamatia o le tasi:

* ua aofia ai le **momoli sa’o o** [**ituaiga lagolago ma auaunaga**](https://www.ndiscommission.gov.au/document/891) i tagata e iai mana’oga faapitoa; poo
* ua foliga mai ua **siitia ai le tulaga e masani ai i le feiloa’i pea ma tagata e iai mana’oga faapitoa** e pei ose tasi o ou tiute e masani ai. Ua aofia ai le feiloa’i faaletino; feiloa’i le fofoga-i le-fofoga; talanoa, tusitusi ma fesoota’iga faaeletoloni ma tagata e iai mana’oga faapitoa i tulaga eseese; poo
* ose **matafaioi tāua faale-tagata** – mo faata’ita’iga, afai ua e umia se tofi pule, pulega sinia poo tulaga e faia-faai’uga o ofisa e faia auaunaga ua lesitala i NDIS e iai ose sui o le pulega faatonu. O le uiga atoa o le tāua faale-tagataua i totonu o le vaega 11A o le [*Tulafono o Polokalame Inisiua o Tagata e iai Mana’oga Faapitoa i le Atunuu 2013 (National Disability Insurance Scheme Act 2013*](https://www.legislation.gov.au/Details/C2020C00392)*)*.

O tiutefai o ofisa o faia auaunaga ua lesitala i le NDIS o le faailoa lea o matafaioi ua iloilo ai tulaga lamatia i a latou faalapotopotoga.

Afai o e galue ise ofisa o faia auaunaga ua lesitala i le NDIS, ae ua le o iai i matafaioi ua iloilo ai tulaga lamatia, e le mana’omia lou umia ose pemita o Su’esu’ega o Tagata Faigaluega o NDIS. Ae ui i lea, o le ofisa o faia auaunaga ua lesitala i le NDIS o loo e faigaluega ai poo tou fesoota’i atonu o le a filifili e talanoa atu ete talosaga mo se Siaki o Su’esu’ega o Tagata Faigaluega ma maua ai se pemita o Su’esu’ega o Tagata Faigaluega o NDIS.

O ofisa o faia auaunaga e lei lesitala i le NDIS ma sui auai e pulea – e latou lava e mafai ona filifili e talanoa i a latou tagata faigaluega ia talosaga mo se Siaki o Su’esu’ega o Tagata Faigaluega ma maua ai se pemita o Su’esu’ega o Tagata Faigaluega o NDIS, ae le faamalosia.

## E faapefea ona ou talosaga mo se Siaki o Su’esu’ega o Tagata Faigaluega?

E mafai ona e talosaga mo Siaki o Su’esu’ega o Tagata Faigaluega e ala atu i WSU a lou setete poo teritori.

Mo nisi faamatalaga e tusa ma auala o talosaga mo Siaki o Su’esu’ega o Tagata Faigaluega, e aofia ai pili e totogi mo talosaga, ia asiasi faamolemole i le upega tafa’ilagi WSU mo le setete poo teritori o loo e nofo poo faigaluega ai.

* Teritori Taulaga Tagata Ausetalia: [Access Canberra](https://www.accesscanberra.act.gov.au/app/home)
* Niu Sa Uelese: [Office of the Children’s Guardian](http://www.service.nsw.gov.au/ndiswc)
* Teritori Matū: [NT Police, Fire and Emergency Services](https://forms.pfes.nt.gov.au/safent/)
* Kuiniselani: [Department of Seniors, Disability Services and Aboriginal and Torres Strait Islander Partnerships](http://workerscreening.communities.qld.gov.au/)
* Ausetalia Saute: [Department of Human Services](https://screening.sa.gov.au/)
* Tasemania: [Consumer, Building and Occupational Services](https://www.cbos.tas.gov.au/topics/licensing-and-registration/registrations/work-with-vulnerable-people)
* Vitoria: [Department of Justice and Community Safety](https://www.vic.gov.au/ndis-worker-screening-check)
* Ausetalia Sisifo: [Department of Communities](https://www.wa.gov.au/organisation/department-of-communities/ndis-worker-screening-check)

## Pe mafai ona ou faigaluega mo se ofisa o faia auaunaga ua lesitala e iai matafaioi ua iloilo ai tulaga lamatia, a’o le’i maua so’u pemita o Su’esu’ega o Tagata Faigaluega o NDIS?

E faalagolago i Tulafono o lau setete poo teritori, e ono mafai ona e faigaluega i matafaioi ua iloilo ai tulaga lamatia i le taimi ua lafo ai lau talosaga mo se Siaki o Su’esu’ega o Tagata Faigaluega, peita’i i le taimi a’o le’i faamatuu mai se pemita o Su’esu’ega o Tagata Faigaluega o NDIS. I nei lava tulaga, e ao ai i ofisa o faia auaunaga ua lesitala i NDIS ona faamautinoa ua faatulaga nofoaga mo le puipuigamalu.

E ao ona silafia e ofisa o faia auaunaga ua lesitala i NDIS mana’oga o setete ma teritori ta’itasi o loo taulimaina auaunaga ma lagolago a NDIS, ona o nisi setete ma teritori e le faatagaina se tagata e amata ona faigaluega vaganā ua umia se pemita o Su’esu’ega o Tagata Faigaluega o NDIS.

## E faapefea ona ou iloa ua maua la’u pemita o Su’esu’ega o Tagata Faigaluega o NDIS poo ua ou le maua se pemita o Su’esu’ega o Tagata Faigaluega o NDIS?

O le WSU o le setete poo teritori sa fai ai lau talosaga o le a ta’u atu ia oe le i’uga o lau talosaga mo Siaki o Su’esu’ega o Tagata Faigaluega.

O le a maua e lou pule o le galuega le imeli e ta’u atu ai le tulaga o lou pemita pe a uma ona fuafua e le WSU le i’uga o lau talosaga. Afai o e faigaluega i nisi pule galuega ma o loo iai lo outou sootaga i luga o Nofoaga o Faamaumauga o Su’esu’ega o Tagata Faigaluega a NDIS (NWSD) o le a faapea ona mafai ona vaai i tulaga o lou pemita.

O le Komisi NDIS o le a mafai ona vaai i tulaga o lou pemita i luga o NWSD.

## E faapefea pe afai ua teena a’u?

Afai ua teena oe mai Su’esu’ega o Tagata Faigaluega a NDIS ise i’uga o lou Siaki i Su’esu’ega o Tagata Faigaluega, o le a le mafai ona faatagaina oe e le ofisa o faia auaunaga lesitala a NDIS i matafaioi ua iloilo ai tulaga lamatia

**O lea le Nofoaga o Faamaumauga o Su’esu’ega o Tagata Faigaluega a NDIS?**

O le NWSD o loo umia e le Komisi NDIS.

O le NWSD:

* o loo umia lesitala o pemita faataga ma teena o tagata faigaluega e pei ona fuafuaina e WSU o setete ma teritori ta’itasi
* o loo lagolagoina le vaavaaiga faifaipea o le faamaumauga o talaaga tau solitulafono o pemita o Su’esu’ega o Tagata Faigaluega o NDIS i le atunuu
* o lona uiga e mafai e ofisa o faia auaunaga NDIS i le atunuu atoa ona faaaoga se laina e tasi o faitoto’a e faamaonia ai a latou talosaga mo Siaki o Su’esu’ega o Tagata Faigaluega o NDIS, ma toe iloilo pemita o Su’esu’ega o Tagata Faigaluega e ono mafai ona suitulaga mo galuega a NDIS, e aunoa ma le toe tau faafesoota’i WSU i setete ma teritori ta’itasi.
* Fesoasoani i ofisa o faia auaunaga o NDIS i mana’oga o le tausiga-o tusi.

O le NWSD latou te umia **na’o** faamatalaga e uiga i tulaga o pemita o Su’esu’ega o Tagata Faigaluega o NDIS mo tagata faigaluega ua mae’a Siaki o Su’esu’ega o Tagata Faigaluega. Latou te le umia faamatalaga e uiga ini siaki ua talia. E le umia ni faamatalaga tau ise tagata sa faaaogaina ese WSU ise setete poo teritori e iloilo ai se i’uga o Siaki o Su’esu’ega o Tagata Faigaluega.

**O afea o le a faaola ai le NWSD?**

O le a amata galuega a NWSD mai le aso 1 Fepuari 2021.

## O nisi faamatalaga

### Tulafono

* [NDIS (Practice Standards - Worker Screening) Rules 2018](https://www.legislation.gov.au/Details/F2020C01138)
* [*National Disability Insurance Scheme Act 2013*](https://www.legislation.gov.au/Details/C2020C00392)

### Upega Tafa’ilagi a le Komisi o NDIS

* [Glossary](https://www.ndiscommission.gov.au/about/ndis-worker-screening-check#gloss) o upu ua faaaoga i lenei pepa o mataupu.
* Faamatalaga faalaua’itele e uiga [worker requirements](https://www.ndiscommission.gov.au/workers/worker-screening-workers).
* Faamatalaga e uiga i le [NDIS Worker Screening Check for registered NDIS providers](https://www.ndiscommission.gov.au/providers/worker-screening).

[NDIS Practice Standards and Quality Indicators](https://www.ndiscommission.gov.au/document/986)